Det ble avholdt styremøte nr 06-11 i Momarken-selskapene 21-07 på selskapets kontor. Samtlige styremedlemmer med unntak av Jørn Stamm, Anja Aarsrud Guererra og Richard Ekhaugen deltok. Inger Skaaret var innkalt og deltok. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

 Administrasjonens orientering.

Det ble orientert om følgende saker:

* Omsetningsrapport 1. halvår
* Status baneprogram, hvor Forus starter med trykking i eget hus, erfaringene herfra avventes.
* Lønnsoppgjøret for løpsdagsfunksjonærene er avsluttet.
* Klubb Momarken som ble lansert på V75 10-07. Det ble registrert ca 40 medlemmer på åpningsdagen hvorav halvparten var kvinner.
* Företagarträff 14-07 ifm Årjängs Stora Sprinterlopp. Dette kan være en modell for evt. eget arrangement ifm Unionskampen.
* Arbeidet med Jubileumsberetningen ”Momarken mot de 100” er igangsatt. Tormod Valaker gjennomførte en rekke intervjuer i uke 27.

For øvrig ble orienteringen tatt til etterretning.

Regnskapsrapport første halvår.

Regnskapsrapport med kommentarer var forhåndsutsendt og ble gjennomgått av daglig leder.

Resultatet etter første halvår er litt bedre enn budsjett.

Lønnsregulering daglig leder.

Et saksnotat – som vedlegges referatet - var utarbeidet av styreleder og ble gjennomgått uten daglig leders tilstedeværelse.

Andre referatsaker.

Styreleder refererte fra møte med DS-styreledere i DNT-regi avholdt 14-15/07 ifm Jarlsberg Grand Prix-uka. NR’s adm.dir. var til stede på deler av møtene. Daglig leder Knut Ekhaugen ble oppnevnt som DS-representant i styringsgruppa for Folkehesten. Styreleder holdt innlegg på møtet om ”Fra forbruk til formål” om funksjoner som DS’ene kan frigjøres fra for å kunne bruke mer tid på inntektsskapende virksomhet ( sponsorer og lignende).

Eventuelt.

Øyvind Ørmen opplyste at han var fornøyd med å ha blitt informert om at Momarken sender ut bilder av vinnerhest til eier i samtlige løp, og spesielt oppgraderte bilder til V75-vinnerene.